Diari Oficial de la Generalitat Valenciana


Sumari del DOGV 7982, del 17-02-2017 (2017/1151)

Notificació de la sentència dictada en el procediment ordinari número 701/2013.
-------------------------------------------------------------------------------

### Dades del document

Número de DOGV
:   7982

Data del DOGV
:   17-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1151


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el procediment ordinari número 701/2013. [2017/1151]  
En aquest procediment ordinari número 701/2013, seguit a instàncies d'Alberto Mas Perles contra María Sonia Martí Galindo i Jaqueline Galindo Artero, s'ha dictat la sentència que té l'encapçalament i la dispositiva que són com segueix:  
  
«Jutjat de Primera Instància número 10 de València  
Avinguda del Saler (Ciutat de la Justícia), 14e, 3r  
Judici ordinari número 701/2013  
Sentència número 14/2014  
València, 23 de gener de 2014  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici ordinari, seguides en aquest jutjat amb el número 701/2013, promogudes per Alberto Mas Perales, representat per la procuradora Ana María Garrigós Soriano i defés pel lletrat Agustín Pineda Fluixá, contra María Sonia Martí Galindo, declarada en situació processal de rebel·lia, i contra Jacqueline Galindo Artero, sobre declaració del deute com a vençut i reclamació d'una quantitat.  
Dispositiva  
1. Declare la nul·litat del que s'ha actuat en aquest procés respecte de la demandada Jacqueline Galindo Artero, finada abans de la incoació d'aquest procés, i mantinc la validesa de la resta d'actes processals.  
  
2. Estime la demanda interposada per la representació d'Alberto Mas Perales contra María Sonia Martí Galindo i:  
a) Declare vençut el deute reclamat i condemne María Sonia Martí Galindo a abonar a la part actora la quantitat de díhuit mil cinquanta euros (18.050 ?), més l'interés legal d'aquesta quantitat des del 17 de maig de 2013, data de la interposició de la demanda.  
b) Condemne la demandada, María Sonia Martí Galindo, al pagament de les costes processals causades.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació dins del termini de 20 dies des que es notifique, mitjançant la presentació davant d'aquest jutjat d'un escrit on s'hauran d'exposar les al·legacions en què es base la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 LEC, modificat per la Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert a nom d'aquest jutjat, amb referència a aquest procediment, la quantitat de cinquanta (50) euros en concepte de dipòsit per a recórrer, d'acord amb la disposició addicional 15a de la Llei orgànica del poder judicial (introduïda per la LO 1/2009, de 3 de novembre).  
  
El secretari expedirà un testimoniatge d'aquesta resolució, uniu-lo a les actuacions que l'han motivada i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i firme.»  
  
El que s'ha inserit més amunt concorda bé i fidelment amb l'original al qual em remet, i perquè conste i valga de notificació de forma deguda a María Sonia Martín Galindo, que es troba en parador ignorat, i perquè es publique en el Diari Oficial de la Generalitat Valenciana, expedisc aquest edicte.  
  
València, 28 de febrer de 2014.- El secretari judicial: José Ramón González Ordóñez.